b'\n_START_ARTICLE_\nDouglas Bader\n_START_SECTION_\n\xc5\xbdivljenje\n_START_PARAGRAPH_\nBader se je leta 1928 priklju\xc4\x8dil RAFu. Njegova voja\xc5\xa1ka kariera pa se je kon\xc4\x8dala (preden se je za\xc4\x8dela), ko je med izvajanjem akrobacij 14. decembra 1931 strmoglavil. Zdravnikom je uspelo re\xc5\xa1iti njegovo \xc5\xbeivljenje, a po\xc5\xa1kodbe nog so bile prehude in so jih morali amputirati._NEWLINE_Zapustil je RAF, a je kmalu spet za\xc4\x8del leteti s pomo\xc4\x8djo umetnih nog._NEWLINE_Po izbruhu druge svetovne vojne je izkoristil poznanstva v RAFu, da je bil reaktiviran v status voja\xc5\xa1kega pilota. Do 9. avgusta 1941 je dosegel 23 letalskih zmag, ko je bil sestreljen in ujet._NEWLINE_Poslan je bil v posebno ujetni\xc5\xa1ko tabori\xc5\xa1\xc4\x8de Colditz, kjer je ostal do konca vojne._NEWLINE_Leta 1976 so ga povzdignili v viteza.'